משה לופנפלד

משה לופנפלד (1931 – 17 באוקטובר 2010) היה אדריכל ישראלי. לופנפלד נולד בישראל בשנת 1931 לזינה לבית קולומויצב ולשחקן תיאטרון "האהל" יהושע לוף (לופנפלד). למד בתיכון חדש בתל אביב. בשנת 1955 סיים את לימודי האדריכלות בטכניון והחל לפעול כאדריכל. בשנת 1961 פתח משרד אדריכלים בשיתוף האדריכל גיורא גמרמן, שפעל עד לאמצע שנות התשעים. המשרד זכה בעשרות פרסים ותחרויות לאורך 30 שנות פעילותו. מבין עבודות המשרד, זכה לפרסום בינלאומי "בית המגירות" בבאר שבע - בניין מגורים בן 14 קומות שהמשרד תכנן ב-1966 וזכה בפרס ריינולדס לאדריכלות. הבניין גם הוזכר במאמרה של מבקרת האדריכלות עדה לואיס הקסטבל ב"ניו יורק טיימס" על "ערים חדשות פורחות במדבר הישראלי". העבודה המוכרת ביותר שתכנן המשרד היה בית אריאלה - הספרייה העירונית המרכזית של תל אביב, פרויקט בו זכו בעקבות תחרות אדריכלים. המשרד התמחה בתכנון מתקני ספורט, ובין השאר תכנן את אצטדיון בת ים, את אצטדיון הספורט הלאומי לאתלטיקה קלה בהדר יוסף וכן בריכות שחייה ואולמות ספורט בכל רחבי הארץ. תחום נוסף שבו התמחה המשרד היה מוסדות חינוך. תיכון מקיף ע"ש שייבר בבית שמש היה בית הספר הראשון שתכנן המשרד ונחשב היה לפורץ דרך בתחומו. לאחר מכן תכנן המשרד עוד בתי ספר רבים כשהבולטים שבהם הוקמו בכפר בתיה ובקיבוץ גבעת ברנר. עבודתו הגדולה האחרונה הייתה מרכז מונארט באשדוד שבנייתו הושלמה בשנת 2000. לצד עבודתו כאדריכל פעיל, שימש במהלך שנות התשעים כמנחה פרויקטים בסדנא לעיצוב ואדריכלות. לופנפלד נפטר בתל אביב בשנת 2010. בשנים 2015–2017 הפקידה אלמנתו, הפזמונאית לאה לופנפלד, את האוסף המקצועי שלו בארכיון אדריכלות ישראל. בשנת 2021 יצא לאור הספר אחרי המודרניזם: האדריכלות של משה לופנפלד וגיורא גמרמן (הוצאת אסיה) המציג את סיפורם ועבודתם של לופנפלד וגמרמן. אצטדיון הספורט הלאומי לאתלטיקה קלה בהדר יוסף שבתל אביב אצטדיון בת ים מבנים רבים במכון וינגייט בית דני בשכונת התקוה בית דירות "הפירמידה" בבאר שבע הספרייה העירונית בית אריאלה בתל אביב מרכז קליטה בית קנדה, שכונה א', אשדוד ארכיון העבודה "מכון לבון", תל אביב (נהרס) אולם מופעים במתנ"ס "אדית פולק", קריית גת עשרות בתי ספר ואולמות ספורט בכל רחבי הארץ בניין הפירמידה בבאר שבע בית דני, תל אביב בית דני, תל אביב ספריית בית אריאלה ספריה במרכז קצרין בית המגירות בבאר שבע בית מגורים ברחוב בודנהיימר, תל אביב הספרייה העירונית בכרמיאל מעונות תלמידים בבית הספר במקווה ישראל היכל אדית, קריית גת צבי אלחייני ומיכאל יעקובסון, אחרי המודרניזם: האדריכלות של משה לופנפלד וגיורא גמרמן, הוצאת אסיה, 2021 מיכאל יעקובסון: בניין הפירמידה בבאר שבע, 12.12.10, חלון אחורי. מיכאל יעקובסון: סקירה אדריכלית מצולמת של שני מתחמים בגילה בתכנון אדריכלים יסקי-גיל-סיון ולופנפלד-גמרמן, באתר 'חלון אחורי', 16 בדצמבר 2015 מיכאל יעקובסון, ממבצר הר הצופים להזיה של רמות פולין: האדריכלות הישראלית במזרח ירושלים, באתר Xnet‏, 5 ביוני 2017 מיכאל יעקובסון: סיבוב בשיכונים שבנה משרד השיכון לאוכלוסייה ערבית בכפר ימה, באתר 'חלון אחורי', 31 בינואר 2018 אסתר זנדברג, עכבר העיר אונליין, משה לופנפלד: בתים מבטון, בתים ממלים, באתר הארץ, 21 באוקטובר 2010 נועם דביר, עכבר העיר אונליין, יש לאן לעלות, באתר הארץ, 10 בדצמבר 2009 נועם דביר, היעלמותו של כפר הנופש הצרפתי: הפשטות של החופש, באתר הארץ, 4 במאי 2011 נועם דביר, בניין הפירמידה בבאר שבע: הנקודה ירוקה בלב המדבר, באתר הארץ, 12 בינואר 2011 מיכאל יעקובסון: סיבוב בבית ספר מקיף שייבר בבית שמש שמשמש היום ישיבה תיכונית חרדית, באתר 'חלון אחורי', 21 במרץ 2018 מיכאל יעקובסון: סיבוב בחצר הפנימית של ספריית בית אריאלה, באתר 'חלון אחורי', 24 במרץ 2018 מיכאל יעקובסון: סיבוב בספרייה העירונית ובמרכז המוזיקה בכרמיאל, באתר 'חלון אחורי', 5 במאי 2018 האינג'ינירים החדשים, למרחב, 15 בנובמבר 1956